ઉમરેઠ તાલુકાના પણસોરા ગામનો એક પ્રેમી પ્રેમીકાને તા.૩જીના રોજ ભગાડી ગયો હતો. પ્રેમી યુવક પરિણીત હતો. સમાજ પ્રેમને સ્વીકારશે નહીં તેમ જાણી આ પ્રેમીપંખીડાએ સૌરાષ્ટ્રના પ્રવાસ બાદ પરત મહુધા તાલુકાના સોઢાની મુવાડી નજીક ગાડીમાં ઝેરી દવા ગટગટાવી લીધી હતી. પરંતુ સદ્દનસીબે પ્રેમીકાએ ૧૦૮ને ફોન કરતાં બંન્ને પંખીડાઓને તાત્કાલિક સારવાર માટે નડિયાદ સિવિલ ખસેડાયા હતા. જ્યાં સારવાર દરમિયાન પ્રેમીનું મૃત્યુ નીપજ્યુ હતું. જ્યારે પ્રેમીકાની હાલત ભયમુક્ત હોવાનું પોલીસ સૂત્રોએ જણાવ્યુ હતું.